Llofruddiaethau Penmaenmawr

Llofruddiaeth dorfol yng Ngwesty Red Gables ym Mhenmaenmawr, Bwrdeistref Sirol Conwy, Cymru, a ddigwyddodd ar 24 Tachwedd 1976, oedd Llofruddiaethau Penmaenmawr. Cafodd 5 person eu lladd gan Neil Rutherford cyn iddo roi'r gwesty ar dân a lladd ei hun. Credir nad oedd yr un ohonyn nhw o Gymru ac mai hon oedd llofruddiaeth dorfol waethaf Cymru.

 Y drosedd 
Gyda llawddryll awtomatig, saethodd Rutherford 4 person yn y nos ar 24 Tachwedd 1976; eu henwau nhw yw:

 Linda Simcox, 59, perchennog y gwesty. Cafodd hi ei lladd yn y lolfa, lle lladdodd Rutherford ei hunan hefyd.
 Lorna McIntyre, 24, merch Linda Simcox a laddwyd yn un o'r ystafelloedd gwely.
 Alistair McIntyre, 33, gŵr Lorna McIntyre a laddwyd y tu allan.
 John Gore Green, 55, ffrind i'r teulu o Bay City, Texas, Unol Daleithiau AmericaRhai ffynonellau yn dweud bod John Green yn dod o Baton Rouge, Louisiana;  a laddwyd yn y gegin.

Ar ôl i Rutherford eu lladd, cyneuodd dân yn y gwesty; yna lladdodd ei hun. Roedd y gwesty ar dân pan gyrhaeddodd yr heddlu.

 Y llofrudd 
Roedd Lt Cmdr Neil Rutherford, DSC (15 Mai 1922 - 24 Tachwedd 1976) yn Sais ac yn gyn-gadlywydd yn Llynges Frenhinol Lloegr. Roedd wedi gwasanaethu yn yr Ail Ryfel Byd a Rhyfel Corea. Ymddeolodd o'r Llynges Frenhinol ar 5 Ionawr 1959, ar ôl 19 mlynedd. Dechreuodd weithio fel garddwr Gwesty'r Red Gables yn Ebrill 1975.

Datgelwyd cymhelliad posibl yn y cwest a gynhaliwyd ar 20 Hydref: bod gan Rutherford ffyrnigrwydd gwenwynllyd tuag at Linda Simcox gan nad oedd hi'n rhannu ei deimladau tuag ati.

 Cyfeiriadau 

Categori:Llofruddiaeth dorfol
Categori:Marwolaethau 1976